Jomalan linnavuori

Jomalan linnavuori () on Ahvenanmaalla Jomalan Dalkarbyssä ja  Maarianhaminan pohjoispuolella sijaitseva linnavuori.

 Linnavuori 
Dalkarbyssä sijaitsee Prästträsketin äärellä yli 70 metriin kohoava Kasberget, joka on toiminut vartiovuorena kylän asukkaille. Järven eteläpuolella sijaitsee hieman matalampi Borgberget, jonka korkeimman kohdan rinteitä kiertää 130 metrinen kivivalli. Mäen laki on jyrkin idän puolella. Muut rinteet ovat vaatineet suojakseen suojavarustuksen, jonka jäänteitä kivivallit ovat. Valli on paikoin vaikea havaita, mutta sen kulun pääpiirteet huomaa selvästi kolmesta katkoksesta huolimatta. Se alkaa pohjoisessa jyrkänteen päältä ja kiertää lakea samalla korkeudella yli 180 astetta. Mäen pohjoispuolella sen juurella sijaitsee vielä yksi muuri, joka ojentuu ensin yli 50 metriä pohjoiseen ja kääntyy kohtisuoraan itään lähes 40 metriä. Muuri jatkuu vielä 20 metriä itään 20 metrin katkoksen jälkeen. Muurin päässä sijaitsee kiviröykkiö, joka lienee hautakumpu. Lähellä on parisen kymmentä muutakin kivilatomuksia tai -kasoja. Aluetta kutsutaan nimellä Korshaga.

Mäen itäpuolella sijaitsee Borgdalskällan, joka on ehtymättömästi pulppuava lähde.

 Lähteet 

Luokka:Jomala
Luokka:Ahvenanmaan historia
Luokka:Suomen muinaislinnat